钦定古今图书集成/明伦汇编/氏族典/第445卷 > 《廖用贤尚友录》 > 柳庄
## 钦定古今图书集成/明伦汇编/氏族典/第445卷 > 《廖用贤尚友录》 > 柳庄

按《隋书柳庄传》：“庄字思敬，河东解人也。祖季远，梁司
徒从事中郎。父遐，霍州刺史。庄善辞令，岳阳王萧察
辟为参军。及察称帝，署中书舍人，历给事黄门侍郎。
及高祖辅政，萧岿令庄奉书入关。时三方构难，高祖惧岿有异志，及庄还，执手而别。高祖践阼，庄又入朝，
高祖深慰勉之。萧琮嗣位，迁太府卿。及梁国废，授开”
府仪同三司，寻除给事黄门侍郎。庄明习旧章，雅达
政事，凡所驳正，帝莫不称善。十一年，徐璒等反于江
南，以行军总管长史随军讨之。璒平，即授饶州刺史，
甚有治名。卒官。